Read and Write application parameters in XML - CodeProject 11,925,292 members (58,736 online)
Nithin Last Visit: 31-Dec-99 19:00 Last Update: 26-Nov-15 16:05Refresh1 Talle honde in strikke gevang | Netwerk24
Talle honde in strikke gevang
Eikestadnuus het onlangs verneem dat die honde van verskeie inwoners van Devon Valley verstrengel geraak het in strikke wat in dié omgewing gestel is.
Een van die inwoners, Sue Harvie, sê iemand het ’n strik op hul eiendom se grens gestel. Hul hond, Malta, het op 26 Junie daarin verstrengel geraak. Hulle het haar met die strik om haar nek aangetref.
“Dit is moeilik om ons eiendom se grens heeltemal te beveilig aangesien dit aan die dam grens en baie bebos is. Ons is gelukkig dat sy nie teen die skuinste afgegly het en nie haarself uit die strik probeer bevry het nie,” sê Harvie.
Volgens Harvie was haar honde al minstens drie keer die slagoffers van soortgelyke voorvalle. ’n Vorige voorval het op die Bottelary-fietsroete plaasgevind en ’n ander naby die JC le Roux-landgoed.
“Dit is ’n baie hartseer situasie en ’n mens sou hoop die mense wat die fiets- en drafroetes aanbring asook die mense wat van buitelugaktiwiteite hou, is bewus van hierdie wrede gebruik en sal tyd afstaan om deur die bosse in die omgewing vir hierdie strikke te soek.”
Kobus Groenewald, ook ’n inwoner van Devon Valley, sê sy hond het September verlede jaar ook in ’n strik dáár verstrengel geraak. Sy hond het die volgende oggend met die strik om haar nek by die huis aangekom.
Volgens kapt. Natalie Martin, woordvoerder van Stellenbosch-polisie, is geen van dié voorvalle nog by hulle aangemeld nie. Die Animal Welfare Society Stellenbosch is egter bewus van dié probleem.